20/06/2011 | Administración LocalMunicipal
Santiago de Compostela
Recadación Municipal
Edicto de notificación por comparecencia

SECCIÓN DE RECADACIÓN Edicto de notificación por comparecencia da providencia de constrinximento a PERSOAS FÍSICAS E XURÍDICAS QUE TEÑEN DÉBEDAS CO CONCELLO DE SANTIAGO DE COMPOSTELA (ART.112 LXT). No Servizo de xestión inspección e recadación do Concello de Santiago figuran os suxeitos pasivos que se relacionan no anexo que se insire a seguir, como debedores á Facenda Local polos conceptos que se sinalan. A finalización do prazo de ingreso en voluntaria determinou o inicio da vía de constrinximento, e de acordo co que dispoñen os artigos 161 e 167 da Lei xeral tributaria (LXT), os artigos 69 e 70 do Regulamento xeral de recadación (RXR), e o art.5.3 c) do Real Decreto 1174/1987, o Sr. tesoureiro declarou (por medio das correspondentes providencias, a esixibilidade do recargo de constrinximento da débeda pendente, e dispuxo que se procedese contra o patrimonio ou, de ser o caso, as garantías dos debedores. Malia telo intentado dúas veces, non foi posible entregarlle a notificación persoal ós contribuíntes que figuran no anexo, por non estaren ou seren descoñecidos no domicilio declarado e/ou coñecido no Concello. Comparecencia: Requíreselles, en cumprimento do disposto no artigo 112 da Lei xeral tributaria, ós debedores relacionados para que comparezan eles mesmos ou un representante seu, debidamente acreditado, nas oficinas municipais de Atención ao contribuínte sitas na rúa Presidente Salvador Allende, n.º 4, para recoller a oportuna notificación. A comparecencia producirase no prazo de 15 días naturais, contados dende o seguinte ó da publicación deste anuncio no BOP. Cando transcorrido dito prazo non compareceran a notificación entenderase producida para tódolos efectos legais, dende o día seguinte ó do vencemento do prazo sinalado para comparecer. Recursos: Contra a procedencia da vía de constrinximento, pódese interpor recurso de reposición perante o Sr. tesoureiro, no prazo dun mes, contado dende o día seguinte ó da súa notificación, de conformidade co establecido no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL) e polos motivos taxados previstos nos artigos 167 da LXT. O prazo para resolver o recurso de reposición é dun mes, contado dende o día seguinte ó da súa presentación, entendéndose rexeitado cando non recaia resolución en prazo. Contra a resolución do recurso de reposición pódese interpor recurso contencioso-administrativo perante o Xulgado do Contencioso-Administrativo de Santiago de Compostela, no prazo de dous meses, contados dende o día seguinte a aquel no que o interesado reciba a notificación da resolución expresa. De non recibir notificación da resolución expresa, enténdese que o recurso de reposición está desestimado por silencio administrativo, e o prazo para interpor o recurso contencioso-administrativo é de seis meses, contados dende o día seguinte ó que deba entenderse rexeitado o referido recurso de reposición de forma presunta. Non obstante, poderá interpor calquera outro recurso que estime conveniente. Forma e prazos de ingreso: O pagamento das débedas que se sinalan poderá realizarse, sempre que se presente o documento de pago, nos seguintes bancos e caixas de aforros que colaboran co Servizo de Recadación: O pagamento tamén poderá realizarse a través dos CAIXEIROS das entidades colaboradoras que dispoñan deste servizo e a través de INTERNET, entrando na páxina web www.santiagodecompostela.org.Os prazos de ingreso comezan a contarse dende a data de comparecencia sinalada na alínea correspondente, e de acordo co artigo 62.5 da LXT son os seguintes, (tendo en conta que, sempre que o último día do prazo sexa inhábil, prorrógase ata o inmediato hábil posterior): 1. As débedas notificadas entre os días 1 e 15 de cada mes, ata o día 20 do mesmo mes.2. As notificadas entre o día 16 e último do mes, ata o día 5 do mes seguinte. Transcorridos quince días naturais desde a publicación deste edicto, se o contribuínte non comparece, ou transcorridos os prazos sinalados sen que se paguen as débedas, procederase sen máis ó embargo de bens ou á execución das garantías existentes. Custas e xuros de mora: As custas do procedemento son os gastos que se orixinan durante o proceso de execución forzosa e son por conta do debedor. Neste concepto de custas están incluídos os gastos a que se refire o art.113 do RXR, e liquídanse segundo determina o art.115 da mesma norma. As cantidades adebedadas devengan xuros de mora dende o día seguinte ó vencemento do prazo de pagamento en período voluntario ata a data do seu ingreso (art.72 do RXR); non obstante, se a débeda se paga dentro dos prazos sinalados, os xuros de mora non se esixirán. Advertencias: O procedemento de constrinximento non se suspende nin se paralizan as súas actuacións aínda que se interpoña recurso, agás nos casos e nas condicións previstas no artigo 165 da LXT, no art.73 do RXR e no art.14.2. i) do TRLRFL. Pódese solicitar o aprazamento ou fraccionamento para pagar a débeda, nos casos e cos requisitos que dispoñen os artigos 65 e 82 da LXT e artigos 44 a 54 do RXR. Santiago de Compostela, 6 de xuño de 2011. A CONCELLEIRA DELEGADA DE FACENDA Asdo.: Rosa Fernández Somoza